LÄHI-ITÄ AIKAJANALLA Amir Tsarfati ja Jonathan Hessen
Shalom ja tervetuloa seuraamaan Lähi-itä aikajanalla -ohjelmaa.
Seuraamme liittyy rakas veljeni Kristuksessa ja ystäväni Amir Tsarfati -
Yhdysvalloista asti, ellen erehdy?
Aivan. Etelä-Kaliforniasta. Shalom. - Shalom.
Aloitetaan rukouksella.
Mennään sitten aiheisiin, jotka Herra on laittanut sydämellemme.
Isä, me kiitämme Sinua, -
että voimme jälleen kokoontua Sanasi, Totuuden Sanan, äärelle.
Olet antanut sen miekaksemme.
Tiedämme, että Sanasi tuo paitsi rohkaisua -
myös toivoa näinä pimeinä aikoina.
Aika on paha. Kerroit, että niin tulee olemaan. Annoit myös aseita, -
täyden sota-asun, johon voimme pukeutua -
voidaksemme kestää kaikki vihollisen hyökkäykset -
ja ymmärtää aikaa, jossa elämme.
Näin voimme viedä ihmisille totuutta Messiaasta, -
Messiaan rakkautta ja toivoa Hänen pikaisesta paluustaan.
Me kiitämme ja siunaamme Sinua Jeshuan nimessä, aamen.
Aloitetaan lyhyellä raamatunluvulla.
Luen tekstin. Voisitko sinä sitten selittää tekstiä?
Aloitetaan Johanneksen evankeliumin luvusta 8, -
jakeet 1―11.
Siinä sanotaan näin: -
"Mutta Jeesus meni Öljymäelle.
Ja varhain aamulla hän taas saapui pyhäkköön, -
ja kaikki kansa tuli hänen luoksensa; ja hän istuutui ja opetti heitä.
Silloin kirjanoppineet ja fariseukset toivat hänen luoksensa -
aviorikoksesta kiinniotetun naisen, asettivat hänet keskelle -
ja sanoivat Jeesukselle: 'Opettaja, tämä nainen on tavattu itse teosta, -
aviorikosta tekemästä. Ja Mooses on laissa antanut meille käskyn, -
että tuommoiset on kivitettävä. Mitäs sinä sanot?'
Mutta sen he sanoivat kiusaten häntä, päästäkseen häntä syyttämään.
Silloin Jeesus kumartui alas ja kirjoitti sormellaan maahan.
Mutta kun he yhä edelleen kysyivät häneltä, ojensi hän itsensä -
ja sanoi heille: -
'Joka teistä on synnitön, se heittäköön häntä ensimmäisenä kivellä'.
Ja taas hän kumartui alas ja kirjoitti maahan.
Kun he tämän kuulivat ja heidän omatuntonsa todisti heidät syyllisiksi,-
menivät he pois, toinen toisensa perästä, -
vanhimmista alkaen viimeisiin asti; ja siihen jäi ainoastaan Jeesus -
sekä nainen, joka seisoi hänen edessään.
Ja kun Jeesus ojensi itsensä eikä nähnyt ketään muuta kuin naisen, -
sanoi hän hänelle: 'Nainen, missä ne ovat, sinun syyttäjäsi?
Eikö kukaan ole sinua tuominnut?' Hän vastasi: 'Herra, ei kukaan'.
Niin Jeesus sanoi hänelle: -
'En minäkään sinua tuomitse; mene, äläkä tästedes enää syntiä tee'."
Mahtavaa. Mietitäänpä. Jeesus tunnettiin siitä, -
että Hän tuo aivan erilaisen näkökulman elämään.
Muista. Kansa vaelsi pimeydessä, ja sille koitti valkeus, sanoo Raamattu.
Jeesus meni Israelin uskonnollisen toiminnan keskukseen, -
Jerusalemin temppeliin.
Hän oli hyvin suosittu kansan keskuudessa.
Hän muuten istuutui. Istuminen toisten seistessä merkitsi, -
että Hän oli opettaja ja toiset olivat oppilaita.
Fariseukset, saddukeukset ja kirjanoppineet -
eivät olleet kansaa.
Kansa, josta me hepreassa käytetään sanaa "amcha", -
yksinkertainen, tavallinen kansa kuunteli Häntä.
Mutta valtaapitävät, hyvin uskonnolliset ihmiset, -
tulivat uskonnollisessa kiihkossaan.
He eivät halunneet oikeutta.
He halusivat koetella Jeesusta. Se heillä oli sydämessään.
Se, mitä Jeesus teki, on kauneimpia asioita Uudessa testamentissa.
Hän ei alkanut tapella heidän kanssaan tai haukkua heitä.
Hän vain kirjoitti maahan jotain.
Meistä kukaan ei tiedä, mitä.
Voimme vain esittää erilaisia arvauksia.
Mutta me tiedämme sen, -
että Hän on lain kirjoittaja.
Hän on Jumalan yksi Persoona.
Hän on Jumalan Sanan antaja. Hän on Jumalan Sana.
Siksi viimeinen sana on Hänen.
Voi nähdä, että kun Hän paljasti -
heidän uskonnollisen tekopyhyytensä, -
he eivät pystyneet tekemään mitään. He lähtivät.
Sitten Hän sanoi naiselle kaksi asiaa: "en sinua tuomitse" -
ja: "älä enää syntiä tee".
Se, että Hän sanoo: "En tuomitse sinua", -
ei anna lupaa jatkaa synnissä.
Mutta: "En tuomitse sinua. Mene, äläkä enää syntiä tee." Ihmeellistä.
Puhuessasi mieleeni tuli eräs kohta -
ja menin 8 lukua taaksepäin -
Johanneksen evankeliumin lukuun 1. Se alkaa näin: -
"Alussa oli Sana, ja Sana oli Jumalan tykönä, ja Sana oli Jumala.
Hän oli alussa Jumalan tykönä. Kaikki on saanut syntynsä hänen kauttaan, -
ja ilman häntä ei ole syntynyt mitään, mikä syntynyt on.
Hänessä oli elämä, ja elämä oli ihmisten valkeus.
Ja valkeus loistaa pimeydessä, ja pimeys ei sitä käsittänyt."
Aamen. - Aivan. Myöhemmin sanotaan, -
että Sana tuli lihaksi ja asui keskuudessamme.
Jos Hän kerran on Jumalan Sana, Hän on lihaksi tullut Jumala.
Minäpä jatkan. Puhut jakeesta 14.
"Maailmassa hän oli, ja maailma on hänen kauttaan saanut syntynsä, -
ja maailma ei häntä tuntenut. Hän tuli omiensa tykö, -
ja hänen omansa eivät ottaneet häntä vastaan.
Mutta kaikille, jotka ottivat hänet vastaan, -
hän antoi voiman tulla Jumalan lapsiksi, -
niille, jotka uskovat hänen nimeensä, jotka eivät ole syntyneet verestä -
eikä lihan tahdosta eikä miehen tahdosta, vaan Jumalasta.
Ja Sana tuli lihaksi ja asui meidän keskellämme, -
ja me katselimme hänen kirkkauttansa, -
senkaltaista kirkkautta, kuin ainokaisella Pojalla on Isältä; -
ja hän oli täynnä armoa ja totuutta."
Aamen.
Tämä kohta selittää kaiken, mitä luvussa 8 tapahtui.
Katselen tätä aina -
hyvin abstraktilla tavalla.
Uskon, että Jumalan Sana, -
vaikka onkin monimutkainen -
niin monissa kerroksissa, -
on niin yksinkertainen, -
että sen ymmärtää yksinkertaisinkin -
mutta silti niin monimutkainen, että siitä riittää neuvokkaimmillekin.
Jumala on antanut niin kattavan -
ymmärryksen meille, -
mutta monista ymmärryksistä ja kulttuureista -
saadaksemme yhteyden yhteen Jumalaan -
monista eri kulttuureista ja kansoista.
Kaikilla kansoilla on oikeus -
tulla Jumalan Karitsan veren kautta, ei Jumalan kansaksi.
Se on varattu Sanan mukaan Israelin kansalle, -
jota kutsutaan Jumalan kansaksi.
Ei. Olemme Jumalan lapsia.
Uskon, että siinä on jotain hyvin suurenmoista.
Jotkut syntyivät siihen -
ja saivat "Jumalan kansan" nimen.
Mutta sitten kaikki kansat Jumalan Karitsan veren kautta -
ovat saaneet ainutlaatuisen mahdollisuuden tulla Jumalan lapsiksi.
Omasta näkökulmastani siinä on ero, -
onko osa kansaa.
Siihen liittyy paljon lisäarvoa.
Mutta kun tulee lapseksi, -
joko adoption kautta tai syntymällä, -
sillä ei ole väliä. Silti on ainoan tosi Jumalan lapsi.
Kiitos Herralle siitä.
Aivan. Apostoli Paavali kutsuu sitä Messiaan, Kristuksen salaisuudeksi.
Kristuksen salaisuus on se, että muutkin kansat -
ovat nyt valtakunnan perillisiä.
Mutta sitten hän tekee selväksi, että vaikka olette perillisiä, -
se ei tarkoita, että Jumala on hylännyt Israelin -
eikä Israel ole enää Hänen kansansa.
Paavali pohti aina sitä ongelmaa ja painotuksia.
Kuten hän sanoi Ap. t. 17:ssä -
viisaille kreikkalaisille Ateenassa: "nyt hän tekee tiettäväksi, -
että kaikkien ihmisten kaikkialla on tehtävä parannus."
Aika on koittanut kaikille kaikkialla, -
ei väliä mikä on kieli, etninen tausta tai paikkakunta, -
nyt kun Jeesus on syntynyt ja kuollut kaikkien puolesta.
Hän kuoli koko maailman puolesta, ei vain Israelin tai seurakunnan.
Niin on Jumala maailmaa rakastanut, että Hän antoi ainoan Poikansa.
Jeesus sanoi, että sitä varten Hän tuli.
Mielenkiintoista on se, -
että Paavali oli huolissaan siitä, että nyt kansojen uskovat -
lankeavat tavallaan ylpeyden ja ylimielisyyden ansaan: -
"Me olemme nyt valittu kansa. Israel ei enää ole Jumalan kansa."
Paavalin puheessa näkee tietynlaisen jännitteen -
Room. kirjeen luvuissa 8, 9 ja 10. Sitten tulee luku 11.
Siinä hän kysyy, onko Jumala hylännyt Israelin. Ei todellakaan.
Hän sanoo, että Jumalan suunnitelma on yhä pelastaa heidät.
Kun kansojen täyteys on tullut sisään, -
silloin koko Israel on pelastuva. - Aamen.
Tällä viikolla vietettiin -
kansainvälistä holokaustin muistopäivää.
Holokausti oli hyvin synkkää aikaa historiassa.
Mieleeni tulevat aina -
julmuudet, jotka tehtiin niin lyhyessä ajassa.
Ei vain toisessa maailmansodassa vaan myös ensimmäisessä, -
satoja miljoonia ihmisiä tapettiin.
Mutta silloin koki suuren inflaation, tavallaan, -
se ymmärrys, että elämä on tärkeämpi kuin kuolema.
5. Moos. kirjassa sanotaan: valitse elämä.
Kun katsotaan holokaustin aikaa, 6 miljoonaa juutalaista murhattiin.
Se oli paholaisen suunnitelma pyyhkiä pois -
Jumalan suunnitelmat maan päältä.
Kun katsot tätä todellisuutta, -
mitä ensimmäisenä tulee mieleesi Raamatun näkökulmasta?
Ensinnäkin paholainen haluaa edelleen samaa.
Se käytti silloin Hitleriä. Nyt se käyttää Irania.
Se käyttää aina jotakuta pyyhkimään pois ja riistämään Jumalan teot.
Raamatun näkökulmasta...
ja olen holokaustista selviytyjien lapsenlapsi.
Isovanhempiani oli Puolassa holokaustin tapahtumapaikoilla, -
jotka olivat sen tärkeimpiä näyttämöitä.
Mutta kun minusta tuli uskova -
ja aloin lukea profeettojen kirjoja uskovan näkökulmasta, -
ja Pyhä Henki opasti minua ja näytti, mitä Jumala tarkoitti, -
onnistuin ensimmäistä kertaa näkemään Jumalan koko kuvan -
eikä vain keskittymään huonoihin asioihin.
Siitä asti kun Israel lähti Egyptistä, heitä on yritetty tuhota ja tappaa, -
erämaassa, maassa, maan rajojen ulkopuolella, ei sen väliä.
Se ei lopu, ennen kuin meillä on uusi taivas ja uusi maa.
Tahdon sanoa, että Hesekielin luvussa 37 -
on ihmeellinen selonteko holokaustista, näin uskon, -
ja sen seurauksista.
Tapaan sanoa siitä: "tuhkista kauneuteen" -
tai "tuhosta ylösnousemukseen".
Hesekiel näki laakson täynnä kuivia luita.
Koko Israelin historiassa, -
ja sanon varmasti, koska elän 1900- ja 2000-luvuilla, -
Israel on näyttänyt kuivilta luilta yhden ainoan kerran, -
silloin, kun liittoutuneet tulivat vapauttamaan kuolemanleirit -
ja tapasivat juutalaiset, luuta ja nahkaa, vailla toivoa.
Sen Hesekiel näki nähdessään kuivien luiden laakson.
Raamattu kertoo, että kuivat luut sanoivat: -
"Meidän luumme ovat kuivettuneet, toivomme on mennyttä, -
me olemme hukassa".
Ne siis sanoivat: "Tarumme on loppu. Ei ole toivoa."
"Tämä oli tässä."
Jumala käski Hesekielin sanoa heille: -
"Katso, minä avaan teidän hautanne ja nostan teidät, minun kansani, -
ylös haudoistanne ja vien teidät Israelin maahan."
Julmuudet tehtiin siis Israelin ulkopuolella.
Jumala lupasi nostaa heidät haudoista ja tuoda Israelin maahan.
"Ja siitä te tulette tietämään, että minä olen Herra [...]
Ja minä annan teihin henkeni, niin että te tulette eläviksi, -
ja sijoitan teidät omaan maahanne." Eli: Olette vierailla mailla.
Israelin maa, johon teidät tuon, on teidän maanne.
"Ja te tulette tietämään, että [...] olen puhunut, ja minä sen teen".
Jumala sanoo: "Teitä ei auta kukaan. Ainoastaan Minä."
"Kansat hylkäävät teidät eivätkä puolusta teitä."
Samoin seuraavan luvun tulevassa Googin ja Maagogin sodassa, -
mikä maa puolustaa meitä? Ei mikään.
Israelin puolesta taistelee ainoastaan Jumala.
Amerikka tai jokin Euroopan tai Aasian maa voi olla liittolaisemme.
Niistä mikään ei auta Israelia puolustautumaan.
Jumala on yhä uskollinen kansalleen antamilleen lupauksille.
Jos Jumala tekee näin Israelille sen epäuskon tilassa, -
saati sitten meille ja meille uskoville antamilleen lupauksille.
Sanoit aiemmin, että meidät on adoptoitu, ja olemme Jumalan lapsia.
Hän on meille Abba, Isä.
Aamen. Luulen, -
että ihmiset kodeissa kaikkialla maailmassa -
tulkitsevat välillä väärin sen näkökulman, -
mikä on syynä sille, että Israel taistelee yksin.
Se on Israelin ylimielisyys.
Emme halua ketään taistelemaan tänne. Haluamme taistella itse.
Siksi kaikissa lausunnoissa ja koulutuksen näkökulmissa...
Me vartuimme sellaisessa koulujärjestelmässä, -
että meidän pitää taistella puolestamme, -
sillä aina emme taistelleet. Nyt pitää todistaa, että pystymme.
On muutakin. Yksi mentoreistani, joka on eteläafrikkalainen, -
kertoi tarmokkuudesta, joka on syvään juurtunut Israeliin -
ja israelilaiseen työelämään. Hän on menestynyt liikemies.
Hän on aina ihaillut, miten pitkää työpäivää israelilaiset tekevät.
Keskustelin siitä ystäväni kanssa.
Minulla on paljon ystäviä huipputeknologian alalla.
He kaikki pohtivat, mistä se tulee.
Se on sisäänrakennettu ominaisuus, -
joka johtuu eksistentiaalisesta uhasta, -
joka koko ajan häilyy hartioidemme ja päidemme yllä.
Siksi alitajuntaisesti työskentelemme niin tarmokkaasti kuin pystymme.
Se liittyy myös sotilaalliseen ajatteluun, -
jota meihin on ajettu ensimmäisestä palvelukseen astumisen päivästä -
aina viimeiseen palveluspäivään asti. Aina teroitetaan ajatusta: -
"Me itse itsemme puolesta." - Aivan.
Se on asenne, joka loppu viimein -
osoittaa Israelille, ja uskon sen tulevan esiin lopunaikoina, -
kun Herra palaa suuruudessaan, -
niin kuin Raamattu sitä kuvailee.
Loppu viimein se osoittaa: "Yrititte ilman Minua, -
mutta ilman Minua ei ole tietä taivaaseen."
Hän on ainoa tie, totuus ja valo. Eikä ole muuta tietä Isän luo kuin Hän.
Samaa mieltä. Sanon myös, että seuraavassa luvussa, Hes. 38:ssa, -
tulevassa suuressa sodassa, -
pahoittelen, Israelin kenraalit ja armeija, -
mutta Israelin armeija ei voita. Jumala voittaa.
Emme voita Arrow-järjestelmämme, Rautakupolin, -
sukellusveneidemme tai panssarivaunujemme ansiosta.
Raamattu kuvailee sitä, että Jumala yliluonnollisesti puuttuu peliin -
ja torjuu hyökkäyksen Israeliin. Jumala sanoo tekevänsä sen: -
"Niin minä osoitan suuruuteni ja pyhyyteni -
sekä teen itseni tunnetuksi lukuisain pakanakansain silmien edessä.
Ja he tulevat tietämään, että minä olen Herra." Jumala haluaa kunnian.
Kukaan ei voi viedä sitä Häneltä eikä kenenkään pidäkään.
Lähitulevaisuudessa siis menemme jälleen kauheaan sotaan.
Mutta Jumala saa jälleen kunnian ja osoittaa taas, -
että Hän taistelee Israelin puolesta, ja kansat tulevat näkemään, -
että Hän on Herra. Näytäpä historiasta yksikin kerta, -
jolloin Israel voitti oman hyvyytensä takia.
Tutkin sotahistoriaa -
vuosien 1948, 1967 ja jopa 1973 sodissa.
Teimme kaikki mahdolliset virheet -
ja silti voitimme, ainakin omasta mielestämme.
Miksi? Koska tapahtui niin monta ihmettä.
Jumala auttoi meitä selviytymään.
Kun Israelin kenraalit ottivat kunnian itselleen vuonna 1967, -
tuli vuoden 1973 sota, joka sai kansamme nöyrtymään: -
"Älkää ottako Jumalalle kuuluvaa kunniaa."
Onneksi Jumala ihmeen kaupalla puuttui peliin vuonna 1973 -
ja olemme yhä täällä.
Totta. Minun on sanottava, -
kun olen varttunut sotatarinoiden keskellä -
ja kuullut esimerkiksi pääministeri Arik Sharonilta, -
joka on kuuluisa salamasodasta Siinain niemimaalla.
Se loppujen lopuksi käänsi sodan kulun.
Hän oli silloin eversti. Hän toimi kahden muun everstin kanssa.
Heistä toinen oli vanhempani veli.
Kuulin suoraan häneltä, Ariel Sharonilta -
ja muilta, jotka osallistuvat taisteluun, joka käänsi sodan kulun.
Sitä ymmärtää ja käsittää silloin tapahtuneen ihmeen syvyyden.
Ja tuntee omakohtaisesti myös -
eri ihmisiä, jotka osallistuivat, -
miten omistautuneita he olivat ajatukselle, joka ei käynyt järkeen, -
sotilaallisessa mielessä.
Mutta aina välillä, jotta...
...jotta voittaa kuninkaan, täytyy uhrata kuningattaren, -
šakkipelissä.
Sellainen siirto strategisessa mielessä, -
uskon, että Pyhän Hengen johdatuksella ja Jumalan avulla -
ihmisille, joilla oli hyvin vähän keinoja -
edessään olevaan tehtävään.
Se osoitti, miten vaikuttava Jumalan kirkkaus on -
kamppailun ja taistelun aikana.
Jos miettii tiettyä tilannetta, -
jossa prinssi Joonatan, Saulin poika, -
meni... aseenkantajansa kanssa... - Aseenkantajan.
Aivan. He kävelivät ylös mäkeä -
ja saivat viholliset ajattelemaan, että kokonainen sotajoukko -
on heidän kimpussaan. He alkoivat tappaa toisiaan.
Raamatussa on paljon tilanteita, joista ajattelee: "Miten nerokasta!"
Se tapa ja psykologinen vaikutus -
kokonaiseen armeijaan.
Emme puhu vain parista sotilaasta. Kokonainen armeija -
oli tuhon oma vain parin ihmisen ansiosta.
Raamatussa on paljon muitakin esimerkkejä.
Jumala pelastaa -
varmistaakseen suunnitelmansa etenemisen.
Se ei johdu meistä.
Meillä on pari minuuttia jäljellä.
Tämä kuukausi on uuden vuoden ensimmäinen kuukausi.
Haluatko sanoa jotain katsojillemme, -
joita ohjelma on siunannut -
mutta joita mennyt vuosi on lannistanut?
He odottavat ja toivovat, että tuleva vuosi on parempi.
Minulla on hyviä ja huonoja uutisia.
Huono uutinen on se, että tilanne ei parane.
Tämä maailma ei rakasta Jumalaa ja Jumalan teitä ja työtä.
Se kulkee täysin vihollisen teitä.
Mutta muistutan, että olemme Jumalan lapsia.
Meillä on Jumalan Sana ja toivon Sana.
Niin Jeesus sanoi. "Tässä maailmassa teillä on ahdistus, -
mutta olkaa rohkealla mielellä".
Jeesus sanoi, että älkää vaipuko masennukseen, suruun, -
vihaan, katkeruuteen.
"Olkaa rohkealla mielellä, sillä minä olen voittanut maailman."
Enemmän kuin koskaan kannustan kaikkia vuonna 2022 -
pitämään kiinni Kristuksen voitosta, saamistamme lupauksista -
sekä aseista ja sota-asusta, joiden avulla kestää vihollisen hyökkäykset.
Ottakaa yllenne Jumalan koko sota-asu. Lukekaa Ef. 6.
Pitäkää siitä kiinni ja muistakaa, että meillä on rauhan evankeliumi.
Emme ole sodan ihmisiä. Ei pidä tuhota ihmisiä -
vaan antaa heille rauha ihmisen ja Jumalan välillä.
Se tulee vain Jeesuksen ristintyön kautta.
Rukoilkaa rauhaa Jerusalemille. Olkaa siunattuja tehdessänne niin.
Jumala teitä ja perheitänne rohkaiskoon siitä, -
että Hän hallitsee.
Amir, kiitos, että annoit aikaasi ja olit mukana ohjelmassa -
rohkaisemassa monia.
Kiitos myös katsojille. Jumalan siunausta. Ensi kertaan.
Suomennos: Marianne Tenetz
Lisää TV7:n tuotantoja ja toimituksen laatimia artikkeleita -
on kotisivuillamme osoitteessa www.tv7israelnews.com.